# Eiropas Savienības C 33A/2013

| | ISSN 1977-0952
  doi:10.3000/19770952.CA2013.033.lav |
| --- | --- |
| Eiropas Savienības
  Oficiālais Vēstnesis | C 33A |
| | |
| Izdevums latviešu valodā | Informācija un paziņojumi | 56. sējums2013. gada 5. februāris |

ISSN 1977-0952

doi:10.3000/19770952.CA2013.033.lav

Eiropas Savienības

Oficiālais Vēstnesis

C 33A

Izdevums latviešu valodā

Informācija un paziņojumi

56. sējums2013. gada 5. februāris

---

| Paziņojums Nr. | Saturs | Lappuse |
| --- | --- | --- |
| | V   Atzinumi |
| | ADMINISTRATĪVAS PROCEDŪRAS |
| | Eiropas Komisija |
| 2013/C 033A/01 | Konkurences ģenerāldirektorāts (COMP) – Sludinājums par galvenā ekonomista konkurences jautājumos (AD 14 kategorija) amata vakanci – Pagaidu darbinieka pieņemšana darbā saskaņā ar Pārējo darbinieku nodarbināšanas kārtības 2. panta a) punktu – COM/2013/10334 | 1 |

Paziņojums Nr.

Saturs

Lappuse

V   Atzinumi

ADMINISTRATĪVAS PROCEDŪRAS

Eiropas Komisija

2013/C 033A/01

Konkurences ģenerāldirektorāts (COMP) – Sludinājums par galvenā ekonomista konkurences jautājumos (AD 14 kategorija) amata vakanci – Pagaidu darbinieka pieņemšana darbā saskaņā ar Pārējo darbinieku nodarbināšanas kārtības 2. panta a) punktu – COM/2013/10334

COMP

1

ATSKAITE PAR OFICIĀLĀ VĒSTNEŠA C A SĒRIJU KONKURSI

Lūdzu, skatīt sarakstu ar C A sērijas izdevumiem, kas publicēti šā gada laikā.

Ja nav norādīts citādi, Oficiālo Vēstnesi izdod visās valodu versijās.

Oficiālo Vēstnesi

| 5 | |
| --- | --- |
| 27 | (RO) |
| 29 | |
| 33 | |

5

27

(RO)

29

33

| LV | |
| --- | --- |

LV

---

V Atzinumi

ADMINISTRATĪVAS PROCEDŪRAS

Eiropas Komisija

| 5.2.2013 | LV | Eiropas Savienības Oficiālais Vēstnesis | CA 33/1 |
| --- | --- | --- | --- |

5.2.2013

LV

Eiropas Savienības Oficiālais Vēstnesis

CA 33/1

---

Konkurences ģenerāldirektorāts (COMP)

Sludinājums par galvenā ekonomista konkurences jautājumos (AD 14 kategorija) amata vakanci

Pagaidu darbinieka pieņemšana darbā saskaņā ar Pārējo darbinieku nodarbināšanas kārtības 2. panta a) punktu

COM/2013/10334

(2013/C 33 A/01)

Konkurences ģenerāldirektorāts vēlas pieņemt darbā aizvietotāju galvenajam ekonomistam konkurences jautājumos, kura amata vieta kļūs vakanta no 2013. gada 1. septembra.

Par mums

Komisija sadarbībā ar valstu konkurences iestādēm tieši īsteno ES konkurences noteikumus, lai uzlabotu tirgu darbību, uzņēmumu starpā nodrošinot vienlīdzīgu un godīgu konkurenci, kuras pamatā ir to nopelni. Tas sniedz priekšrocības patērētājiem, uzņēmumiem un Eiropas ekonomikai kopumā.

Komisijā Konkurences ģenerāldirektorāts ir galvenokārt atbildīgs par šīm tiešās izpildes pilnvarām.

Galvenais ekonomists konkurences jautājumos palīdz Konkurences ģenerāldirektorātam novērtēt tā rīcības saimniecisko ietekmi ES uzņēmumu apvienošanās kontroles, pretmonopola un valsts atbalsta noteikumu jomās.

Amats būs jāieņem direktoru līmenī (AD 14). Šis ir pagaidu amats uz trīs gadiem, un šo termiņu var pagarināt uz laiku, kas nepārsniedz divus gadus.

Piedāvātais amats

Galvenais ekonomists konkurences jautājumos ir tieši pakļauts ģenerāldirektoram. Šīs amatpersonas trīs galvenie uzdevumi būs šādi:

| — | sniegt ieteikumus ekonomikas un ekonometrijas metodikas jautājumos attiecībā uz ES konkurences noteikumu piemērošanu. Turklāt amatpersonas uzdevums var ietvert vispārīgo politikas instrumentu vai analīzes izstrādes veicināšanu, |
| --- | --- |

—

sniegt ieteikumus ekonomikas un ekonometrijas metodikas jautājumos attiecībā uz ES konkurences noteikumu piemērošanu. Turklāt amatpersonas uzdevums var ietvert vispārīgo politikas instrumentu vai analīzes izstrādes veicināšanu,

| — | sniegt vispārīgus ieteikumus individuālās konkurences lietās jau to sākumposmā, |
| --- | --- |

—

sniegt vispārīgus ieteikumus individuālās konkurences lietās jau to sākumposmā,

| — | sniegt sīki izstrādātus ieteikumus nozīmīgākajās konkurences lietās, kas saistītas ar sarežģītiem ekonomikas jautājumiem, jo īpaši ar tādiem, kuru risināšanai jāveic sarežģīta kvantitatīva analīze. Tas varētu nozīmēt, ka darbinieku no galvenajam ekonomistam konkurences jautājumos piesaistītā personāla var norīkot darbā kādā konkrētā darba grupā. |
| --- | --- |

—

sniegt sīki izstrādātus ieteikumus nozīmīgākajās konkurences lietās, kas saistītas ar sarežģītiem ekonomikas jautājumiem, jo īpaši ar tādiem, kuru risināšanai jāveic sarežģīta kvantitatīva analīze. Tas varētu nozīmēt, ka darbinieku no galvenajam ekonomistam konkurences jautājumos piesaistītā personāla var norīkot darbā kādā konkrētā darba grupā.

Amatpersonas galīgais atzinums par nozīmīgām individuālām konkurences lietām tiek darīts pieejams konkurences komisāram un, vajadzības gadījumā, komisāru kolēģijai.

Galvenajam ekonomistam konkurences jautājumos ir piešķirts īpašs personāls aptuveni 24 specializētu ekonomistu apmērā, no kuriem puse ir pastāvīgie ierēdņi, bet pārējie – pagaidu darbinieki. Galvenais ekonomists konkurences jautājumos un viņam pakļautie darbinieki vajadzības gadījumā sadarbosies ar citu ģenerāldirektorātu darbiniekiem, jo īpaši ar tiem darbiniekiem, kuri ir kompetenti ekonomikas jautājumos.

Atlases kritēriji

Priekšroka tiks dota kandidātiem, kas atbilst šiem kritērijiem:

| — | pierādāmas zināšanas un kompetence par konkurences problēmu ekonomisko aspektu analīzi, ko apliecina akadēmiskās studijas un jo īpaši publikācijas atzītos akadēmiskos žurnālos, padomdevēja pienākumu pildīšana valsts iestādēs, pētnieciskais darbs un, iespējams, konsultāciju sniegšana dažādās konkurences politikas jomās, |
| --- | --- |

—

pierādāmas zināšanas un kompetence par konkurences problēmu ekonomisko aspektu analīzi, ko apliecina akadēmiskās studijas un jo īpaši publikācijas atzītos akadēmiskos žurnālos, padomdevēja pienākumu pildīšana valsts iestādēs, pētnieciskais darbs un, iespējams, konsultāciju sniegšana dažādās konkurences politikas jomās,

| — | apliecinātas spējas vadīt augsti kvalificētu ekonomistu grupu, jo īpaši organizatoriskās un personāla vadības spējas, ietverot tādus aspektus kā prioritāšu noteikšana, darbā pieņemšana, personāla novērtēšana, profesionālās izaugsmes iespējas, darba un personīgās dzīves līdzsvars un motivēšana, |
| --- | --- |

—

apliecinātas spējas vadīt augsti kvalificētu ekonomistu grupu, jo īpaši organizatoriskās un personāla vadības spējas, ietverot tādus aspektus kā prioritāšu noteikšana, darbā pieņemšana, personāla novērtēšana, profesionālās izaugsmes iespējas, darba un personīgās dzīves līdzsvars un motivēšana,

| — | apliecinātas komunikācijas prasmes, kas ļaus amatpersonai pārstāvēt Komisiju un aizstāvēt tās nostāju Eiropas un starptautiskajos forumos. |
| --- | --- |

—

apliecinātas komunikācijas prasmes, kas ļaus amatpersonai pārstāvēt Komisiju un aizstāvēt tās nostāju Eiropas un starptautiskajos forumos.

Spēja efektīvi sazināties divās no turpmāk norādītajām trijām valodām tiks uzskatīta par priekšrocību: angļu, franču, vācu valoda.

Komisija jo īpaši vēlas pieņemt darbā ekonomistu, kam papildus profesionālajām pamatzināšanām ir specializācija rūpnieciskā organizācijā un praktiska pieredze individuālu konkurences lietu analīzē.

Pilnvaru izpildes laikā galvenais ekonomists konkurences jautājumos var publicēt rakstus un veikt ierobežotu docēšanu ar nosacījumu, ka šīs darbības netraucē piešķirto pilnvaru izpildi.

Atbilstības kritēriji

| 1. | Kandidātam jābūt kādas Eiropas Savienības dalībvalsts pilsonim. |
| --- | --- |

1.

Kandidātam jābūt kādas Eiropas Savienības dalībvalsts pilsonim.

| 2. | Kandidātam jābūt akadēmiskajam grādam. Doktora grāds kādā ekonomikas jomā vai ekonometrijā saistībā ar konkurences politiku ir obligāts. |
| --- | --- |

2.

Kandidātam jābūt akadēmiskajam grādam. Doktora grāds kādā ekonomikas jomā vai ekonometrijā saistībā ar konkurences politiku ir obligāts.

| 3. | Kandidātam jābūt vismaz 15 gadu ilgai pēcdiploma darba pieredzei, kas iegūta pēc iepriekš minētās kvalifikācijas iegūšanas. No 15 gadu ilgās darba pieredzes vismaz 10 gadu ilgai darba pieredzei jābūt augsta līmeņa amatā ar vakanci saistītās jomās (1). |
| --- | --- |

3.

Kandidātam jābūt vismaz 15 gadu ilgai pēcdiploma darba pieredzei, kas iegūta pēc iepriekš minētās kvalifikācijas iegūšanas. No 15 gadu ilgās darba pieredzes vismaz 10 gadu ilgai darba pieredzei jābūt augsta līmeņa amatā ar vakanci saistītās jomās (1).

| 4. | Kandidātam jābūt ļoti labām Eiropas Savienības vienas oficiālās valodas zināšanām un pietiekamām Eiropas Savienības citas oficiālās valodas zināšanām. |
| --- | --- |

4.

Kandidātam jābūt ļoti labām Eiropas Savienības vienas oficiālās valodas zināšanām un pietiekamām Eiropas Savienības citas oficiālās valodas zināšanām.

| 5. | Kandidātam jāieņem amats vismaz uz pilnu trīs gadu termiņu, līdz kandidāts sasniegs parasto pensijas vecumu, kas Eiropas Savienības pagaidu darbiniekiem ir noteiks kā tā mēneša pēdējā diena, kurā darbinieks sasniedz 65 gadu vecumu (sk. Pārējo darbinieku nodarbināšanas kārtības 47. pantu). |
| --- | --- |

5.

Kandidātam jāieņem amats vismaz uz pilnu trīs gadu termiņu, līdz kandidāts sasniegs parasto pensijas vecumu, kas Eiropas Savienības pagaidu darbiniekiem ir noteiks kā tā mēneša pēdējā diena, kurā darbinieks sasniedz 65 gadu vecumu (sk. Pārējo darbinieku nodarbināšanas kārtības 47. pantu).

Neatkarība un interešu deklarācija

Kandidātiem ir jāapliecina gatavība darboties neatkarīgi sabiedrības labā un deklarēt visas intereses, kuras varētu uzskatīt par tādām, kas ietekmē viņu neatkarību.

Iecelšana amatā un nodarbināšanas kārtība

Galvenā ekonomista konkurences jautājumos iecelšanu amatā veiks Eiropas Komisija saskaņā ar tās noteiktajām atlases un darbā pieņemšanas procedūrām (sk. arī pārskatu par politiku attiecībā uz augstākā līmeņa ierēdņiem (2)). Priekšatlases gaitā Komisija sadarbosies ar ārējiem konsultantiem, tostarp ar starptautiskiem ekspertiem ekonomikas jomā.

Šīs atlases gaitā kandidātiem, kurus Komisijas Padomdevēja komiteja darbā iecelšanas jautājumos uzaicinājusi uz pārrunām, pirms pārrunām vienu pilnu dienu būs jāapmeklē novērtēšanas centrs, kuru vada neatkarīgi personāla atlases konsultanti.

Lūdzam ņemt vērā, ka atlases procedūra notiks tikai angļu, franču un/vai vācu valodā (3).

Alga un nodarbināšanas kārtība ir noteikta Pārējo darbinieku nodarbināšanas kārtībā pagaidu darbiniekiem, kuri ieņem direktora pamatamatu AD 14 kategorijā Eiropas Savienībā. Šis ir pagaidu amats uz trīs gadiem, un to var pagarināt uz laiku, kas nepārsniedz divus gadus.

Kandidātiem jāņem vērā Pārējo darbinieku nodarbināšanas kārtībā iekļautā prasība, ka visiem jaunajiem darbiniekiem ir sekmīgi jāiztur sešu mēnešu pārbaudes laiks.

Darbavieta atradīsies Briselē. Ir paredzēts, ka amats ir jāieņem 2013. gada jūnijā. Izraudzītajam kandidātam darbs būtu jāsāk 2013. gada 1. septembrī.

Vienlīdzīgas iespējas

Eiropas Savienība piemēro iespēju vienlīdzības politiku.

Pieteikšanās procedūra

Šo amata vakanci publicē vienlaikus ar vairākām citām augstākā līmeņa ierēdņu vakancēm. Kandidātiem, kuri vēlas pieteikties uz vairāk nekā vienu amata vietu, jāiesniedz atsevišķs pieteikums par katru amata vietu.

Pirms iesniegt pieteikumu, rūpīgi apsveriet, vai atbilstat visiem noteiktajiem kritērijiem (skatīt nodaļu “Atbilstības kritēriji”), jo īpaši attiecībā uz augstākās izglītības diplomu veidiem un nepieciešamo darba pieredzi. Ja tiek konstatēta neatbilstība kādam no norādītajiem kritērijiem, kandidāta pieteikums automātiski tiek izslēgts no atlases procedūras.

Ja vēlaties pieteikties, jāreģistrējas internetā tīmekļa vietnē

https://ec.europa.eu/dgs/human-resources/seniormanagementvacancies/

un jāievēro tur minētie norādījumi par procedūras dažādajiem posmiem.

Jūs esat atbildīgs(-a) par savlaicīgu reģistrēšanos tiešsaistē (4). Iesakām neatlikt pieteikuma nosūtīšanu līdz pēdējām iesniegšanas dienām, jo interneta pārslodze vai problēmas ar interneta pieslēgumu var pārtraukt reģistrāciju tiešsaistē, pirms būsiet to pabeidzis(-gusi), un jums nāksies atkārtot visas darbības. Kad reģistrācijas termiņš būs beidzies, jūs vairs nevarēsiet ievadīt pieteikumā informāciju. Novēlota reģistrācija, kas veikta, izmantojot parastu e-pastu, netiks pieņemta.

Jums ir jābūt derīgai e-pasta adresei. Tā tiks izmantota, lai identificētu jūsu reģistrāciju un informētu jūs par procedūras rezultātiem. Tāpēc būs jāinformē Eiropas Komisija par jebkurām e-pasta adreses izmaiņām.

Lai iesniegtu pieteikumu, jāveic CV augšupielāde WORD vai PDF formātā un tiešsaistē jāaizpilda motivācijas vēstule (ne vairāk kā 8 000 rakstzīmes). Gan CV, gan motivācijas vēstulei jābūt angļu, franču vai vācu valodā.

Kad reģistrēšanās tiešsaistē ir pabeigta, datora ekrānā tiks parādīts reģistrācijas numurs, kas ir jāpieraksta vai jāiegaumē, jo šis būs jūsu atsauces numurs visos jautājumos saistībā ar pieteikumu. Kad saņemsiet šo numuru, reģistrēšanās būs pabeigta, jo šis numurs ir apstiprinājums tam, ka esam reģistrējuši jūsu sniegtos datus. Ja nesaņemat numuru, jūsu pieteikums nav reģistrēts!

Lūdzam ņemt vērā, ka tiešsaistē nav iespējams sekot līdzi jūsu pieteikuma virzībai.

Lai ziņotu par pieteikuma statusu, ar jums tieši sazināsies konkrētais ģenerāldirektorāts, kas pieņem darbā.

Ja invaliditātes dēļ nevarat reģistrēties tiešsaistē, varat nosūtīt savu pieteikumu (CV

  un

  motivācijas vēstuli) papīra formātā ierakstīta pasta sūtījuma
   (5)
  veidā ar pasta zīmoga datumu ne vēlāk kā reģistrācijas beigu datums. Visa turpmākā sarakste starp jums un Komisiju notiks vēstuļu veidā. Šajā gadījumā, nosūtot pieteikumu, jums jāpievieno invaliditātes apliecība, ko izsniegusi atzīta iestāde. Turklāt uz atsevišķas papīra lapas jānorāda visi īpašie pielāgojumi, kas, pēc jūsu domām, ir vajadzīgi, lai jums būtu vieglāk piedalīties atlasē.

Ja nepieciešama papildu informācija vai rodas tehniskas problēmas, lūdzam sūtīt e-pasta ziņojumu uz adresi HR-A2-MANAGEMENT-ONLINE@ec.europa.eu.

Reģistrācijas beigu datums

Reģistrācijas beigu datums ir 2013. gada 5. marts. Tiešsaistē būs iespējams reģistrēties tikai līdz pulksten 12.00 dienā pēc Briseles laika.

---

(1)  Kandidātiem dzīves aprakstā (CV) vismaz par šiem 10 gadiem, kuru laikā viņi ir guvuši pieredzi augsta līmeņa amatā, jānorāda amata nosaukums un sīks darba pienākumu apraksts.

(2)  http://ec.europa.eu/civil_service/docs/official_policy_en.pdf

(3)  Atlases žūrija nodrošinās, ka kandidātiem, kuriem kāda no šīm trijām valodām ir dzimtā valoda, netiks sniegta nepamatota priekšrocība.

(4)  Ne vēlāk kā 2013. gada 5. martā pulksten 12.00 dienā pēc Briseles laika.

(5)  European Commission, Directorate General Human Resources and Security, Unit for Executive Staff and CCA Secretariat, COM/2013/10334, SC11 8/35, 1049 Bruxelles/Brussel, BELGIQUE/BELGIË.

---